ชาวมิลเลนเนียลห้ามพลาด! 6 สิ่งในโลกแฟชั่นที่น่าจับตามองในปี 2019
ปี 2018 นับเป็นอีกปีที่แฟชั่นหมุนไปอย่างรวดเร็วจนหลายคนคงตั้งตัวไม่ทัน เป็นอีกปีที่มีหลายสิ่งหลายอย่างเกิดขึ้นและดับไปมากมาย เวียนว่ายตายเกิดเป็นวัฏจักรคอยให้เราเหล่ามิลเลนเนียลได้เสพอยู่ตลอดเวลา ไม่ว่าจะเป็นเทรนด์ Ugly Sneakers ที่ตั้งแต่ซูเปอร์แบรนด์ไปจนถึงแบรนด์รองเท้ากีฬาต่างพากันจับกระแส ยังไม่นับรวม It Bag อย่างกระเป๋าคาดเอว กางเกงปั่นจักรยาน เสื้อสูทตัวใหญ่หรือสีนีออนสดๆ ไปจนถึงนายแบบและนางแบบหน้าใหม่ๆ ที่ต่างพากันเข้าสู่สนามประลองของแฟชั่นอันแปรปรวนเมื่อแฟชั่นปัจจุบันนับเป็นเรื่องของการมองไปข้างหน้ามากกว่าย่ำอยู่ที่เดิมหรือมองย้อนหลัง ในปี 2019 ที่เราเพิ่งก้าวเท้าเข้ามามีอะไรให้ชาวมิลเลนเนียล a.k.a. ประชากรหลักในยุคดิจิทัลที่เป็นทั้งผู้เสพ ผู้ผลิต และผู้จุดกระแสมากมายให้จับตามอง (ในจอโทรศัพท์) เราจึงรวบรวม 6 สิ่งที่กำลังมาแรงในแต่ละหมวดหมู่ ทั้งนางแบบ แบรนด์ อินฟลูเอนเซอร์ ไอเท็ม สี และช่างภาพ ให้คนดิจิทัลอย่างเราได้เห็นภาพ (บนหน้าฟีด) คร่าวๆ ก่อนสนุกไปกับวงการแฟชั่นในปีนี้Marine Serre is the New Demnaถ้าจะให้พูดถึงลายปรินต์ที่มาแรงที่สุดในขณะนี้คงหนีไม่พ้นลายพระจันทร์เสี้ยวของ Marine Serre ที่หลายคนคงคุ้นตาดี เพราะเป็นหนึ่งในชุดที่ เจนนี่ คิม แห่งเกิร์ลกรุ๊ป BLACKPINK ใส่ในโปสเตอร์โปรโมตซิงเกิลแห่งปี DDU-DU DDU-DU รวมไปถึงแฟชั่นนิสต้าตัวแม่หลายๆ คนในบ้านเราก็ใส่กับเขาด้วย ผลงานของดีไซเนอร์ชาวฝรั่งเศสคนนี้เข้าตากรรมการจนได้รับรางวัล Grand Prize จากเวที LVMH Prize ที่มุ่งสนับสนุนแฟชั่นดีไซเนอร์หน้าใหม่ในปี 2017 โดยคณะกรรมการในปีนั้นมีทั้ง คาร์ล ลาเกอร์เฟลด์ จาก Fendi มาเรีย กราเซีย คิอูรี จาก Dior นิโคลัส เกสกุลิเยร์ จาก Louis Vuitton โจนาธาน แอนเดอร์สัน จาก Loewe ฟีบี ไฟโล จาก Old Céline เอ๊ย Céline เฉยๆ อุมแบร์โต ลีออน และแครอล ลิม จาก Kenzoดีไซเนอร์หญิงอายุ 26 ปีคนนี้จบการศึกษาจาก La Cambre Mode(s) Belgian Fashion Design Academy ในปี 2016 ด้วยเกียรตินิยมสูงสุด หลังจากนั้นมารีนได้เข้าฝึกงานกับดีไซเนอร์และแบรนด์ระดับโลกทั้ง ซาร่าห์ เบอร์ตัน แห่ง Alexander McQueen Maison Margiela ราฟ ซิมงส์ ตอนที่อยู่ Dior ก่อนจะย้ายไปเป็นจูเนียร์ดีไซเนอร์ให้กับ Balenciaga โดย เด็มนา กวาซาเลีย พร้อมกับทำแบรนด์ของตัวเองไปด้วยในเวลาเดียวกันนิโคลัส เกสกุลิเยร์ หนึ่งในกรรมการที่ตัดสินรางวัลในปีนั้น พูดถึงเหตุผลที่ตัดสินให้มารีนเป็นผู้ชนะคือวิธีที่เธอออกแบบและนำเสนอเสื้อผ้าที่มีทั้งคอนเซปต์เกี่ยวกับเสื้อผ้ากีฬา เรื่องรูปร่าง ผสมความโรแมนติกและความเฟมินีนที่ล้วนเป็นเรื่องสำคัญของคนรุ่นเรา (ชาวมิลเลนเนียล) ซึ่งเธออาจเป็นอีกคนที่จะมาชี้นำเทรนด์แฟชั่นต่อจากเด็มนาจนเราตั้งตารอคอลเล็กชันของเธอในปี 2019 อย่างใจจดใจจ่อSacoche Bag หลากสีจาก RompboyThe New It Bag: Sacoche Bagถ้าใครกำลังใช้กระเป๋า Fanny Pack อยู่และติดใจในฟังก์ชันของมัน เราขอให้คุณเปิดใจให้กับกระเป๋าซาโค้ช หรือกระเป๋าสายเคเบิลทรงสี่เหลี่ยมซึ่งกำลังเป็นที่ต้องการในหมู่วัยรุ่นญี่ปุ่นและนักดนตรีบ้านเรา โดยได้แรงบันดาลใจมาจากอุปกรณ์ปีนเขาบวกกับดีไซน์ที่เข้าใจง่ายแบบญี่ปุ่น ด้วยน้ำหนักที่เบา ทำจากผ้าร่ม พร้อมซิปและถุงตาข่ายด้านในสำหรับเก็บของจิปาถะในชีวิตประจำวันทั้งกุญแจ โทรศัพท์มือถือ พาวเวอร์แบงก์ กระเป๋าสตางค์ พาสปอร์ต ไฟแช็ก เหมาะสำหรับคนที่ตารางชีวิตแน่นๆ ทั้งเที่ยว ดูคอนเสิร์ต ปีนเขา หรือออกไปเดินเล่นชิลๆ ตามงานแฟร์ เรียกได้ว่าออกแบบมาเพื่อไลฟ์สไตล์คนรุ่นเราโดยแท้Versace Spring/Summer 2019Alexander McQueen Spring/Summer 1999The Return of Shalom Harlow หากใครเป็นแฟนคลับของ Alexander McQueen คงจะจำโชว์ Spring/Summer 2019 หรือชื่อคอลเล็กชัน No.13 ที่มีหุ่นยนต์พ่นสีในตำนาน โดยภาพของนางแบบในชุดเดรสเกาะอกสีขาวยืนอยู่บนแท่นหมุนแล้วโพสท่าให้แขนจักรกลละเลงสีใส่ชุด นอกจากโชว์สุดล้ำที่ผู้คนต่างพากันชื่นชมแล้วต้องยกความดีความชอบให้กับ ชาร์ลอม ฮาร์โลว์ นางแบบชาวแคนาดาที่ถ่ายทอดอารมณ์และคอนเซปต์ของโชว์ได้เป็นอย่างดี (และยังรักษาสมดุลได้ดีอีกต่างหาก)จนเมื่อช่วงปลายปี 2018 เราได้เห็นการกลับมาของนางแบบชื่อดังในยุค 90s ที่หลายคนคิดถึง เมื่อชาร์ลอมได้ปรากฏตัวบนรันเวย์โชว์ของ Versace คอลเล็กชัน Spring/Summer 2019 และไม่นานนี้เองกับสเตปการเต้นของเธอในเบื้องหลังการถ่ายแคมเปญโฆษณาที่ ดอนนาเทลลา เวอร์ซาเช่ ถ่ายลงอินสตาแกรมจนเป็นที่พูดถึงอย่างมากในโลกออนไลน์ งานนี้นอกจาก คายา เกอร์เบอร์ หรือเบลล่า ฮาดิด ที่เรายังจะยังได้เห็นหน้าค่าตาตามปกนิตยสารและแคมเปญต่างๆ ในปี 2019 แล้ว ชื่อของชาร์ลอมน่าจะเป็นหนึ่งในนางแบบที่จะกลับมาแสดงฝีมือและความเก๋าเกมของนางแบบยุค 90s-2000s ให้เราได้เห็นอีกครั้งรีส บลัทสไตน์ จาก @double3exposureReese is the New Aimeeยุคนี้คือยุคที่อินฟลูอินเซอร์และบล็อกเกอร์มีอิทธิพลในโลกแฟชั่นที่สุดยุคหนึ่งเลยก็ว่าได้ หากจะให้เราแต่งตัวตั้งแต่หัวจรดเท้าด้วยซูเปอร์แบรนด์ตามเชียรา เฟอร์ราญี หรือเอมี ซอง ใช้ชีวิตแบบเจ็ตเซ็ตอย่างไบรอันบอย หรือจะแครี่ทุกไอเท็มให้รอดแบบซูซี่ บับเบิล ในแฟชั่นวีกตามหัวเมืองต่างๆ ก็คงจะยากเราสะดุดตากับสไตล์เจ้าของอินสตาแกรม @double3exposure หรือรีส บลัทสไตน์ หญิงสาวจากแอตแลนตา วัย 22 ปี ด้วยผมบ็อบและหน้านิ่งอันเป็นเอกลักษณ์และสไตล์แบบแอลเอที่เข้าถึงง่าย ทำให้เธอกลายเป็นหนึ่งในอินฟลูเอนเซอร์ที่ครองใจวัยรุ่นฝั่งอเมริกาเป็นอย่างมาก เพราะไม่เพียงสไตล์การถ่ายรูปโทนสีอุ่นๆ คุมโทนและจัดวางองค์ประกอบเป็นอย่างดี รีสมักปรากฏตัวกับ มอลลี่ คู่แฝดของเธออยู่เสมอ ทั้งคู่แท็กทีมกันมิกซ์แอนด์แมตช์เสื้อผ้าตั้งแต่ของวินเทจราคาไม่กี่เหรียญไปจนถึง Proenza Schouler Acne Studios และ Céline ได้โดยที่ยังเป็นสไตล์ของตัวเธอเอง จนได้ร่วมแคมเปญโปรโมตกับแบรนด์ดังอย่าง Calvin Klein และ Gucci รวมถึง Boyy และมีโอกาสได้บินไปชมนิวยอร์กแฟชั่นวีกอีกด้วยแม้ความโด่งดังในการเป็นแฟชั่นบล็อกเกอร์ของเธอจะเพิ่มขึ้นทุกวัน แต่เธอทั้งสองก็ยังคงเป็นสองสาวที่รักษาสไตล์การแต่งตัวที่ชัดเจนโดยไม่โอนอ่อนต่อกระแสแฟชั่นใดง่ายๆ เพียงเพราะการสปอนเซอร์ หากแต่ยังคงความเป็นตัวตนได้ สื่อสารไปยังฐานแฟนคลับ และเป็นสื่อกลางให้แบรนด์ใหม่ๆ ได้มีโอกาสแสดงสินค้ามากขึ้นตามไปด้วย(ซ้าย) Marc Jacobs Spring/Summer 2019 (ขวา) Brandon Maxwell Spring/Summer 2019Color of the Year: Living Coralในทุกๆ ปีที่แพนโทนออกมาประกาศสีแห่งปีของปีต่อไป ไอเท็มที่มีสีนั้นๆ จะได้รับความนิยมเป็นพิเศษ สีม่วง Ultra Violet ของปี 2018 กำลังจะส่งมอบมงกุฎและสายสะพายให้กับสีรหัส 16-1546 หรือสี Living Coral แห่งปี 2019 สีแดงอมชมพูอมเหลืองอมทองสุดสดใสและดูเป็นมิตรนี้จะเป็นตัวแทนของปะการังที่มีชีวิตชีวา มองโลกในแง่บวก ตื่นตัว เหมาะสำหรับยุคโซเชียลในปัจจุบัน และสะท้อนสภาวะสังคมปัจจุบันที่กำลังรณรงค์เรื่องระบบนิเวศทางทะเลอีกด้วยหากใครกำลังสงสัยว่าสีแพนโทนนั้นสำคัญไฉนหรือมีอิทธิพลมากเพียงใด ย้อนไปเมื่อปี 2016 สีประจำปีคือสี Rose Quatz (ชมพูอ่อน) และสี Sereity (ฟ้าหม่น) ได้สร้างปรากฏการณ์ให้แก่วงการออกแบบที่ไม่จำกัดอยู่แค่แฟชั่น แต่ยังรวมไปถึงสถาปัตยกรรม การออกแบบภายใน เฟอร์นิเจอร์ บิวตี้ ภาพยนตร์ โฆษณา และอีกมากมาย ดังนั้นปีหน้าถ้าใครไม่อยากหลุดกระแส จงหาไอเท็มที่มีสี Living Coral หรือใกล้เคียง ก่อนที่สีใหม่จะมาแทนที่เสียแต่โดยดี New Wave Photographer: Petra Collins นอกจาก แอนนี่ เลโบวิตซ์ ที่เป็นเจ้าแม่ตากล้องหญิงแห่งโลกแฟชั่นแล้ว อีกหนึ่งช่างภาพที่กำลังมาแรงและกรุยทางสำคัญในฐานะช่างภาพหญิงคือ เพตรา คอลลินส์ วัย 26 ปี จากแคนาดา เธอผู้นี้เป็นทั้งนางแบบ ศิลปิน และช่างภาพ รวมไปถึงเป็นมิวส์ของ อเลสซานโดร มิเคเล แห่ง Gucci จนได้เดินบนรันเวย์และถ่ายแอดแคมเปญแว่นตาของแบรนด์อีกด้วยในช่วงไม่กี่ปีที่ผ่านมานับได้ว่าเป็นปีทองของเพตราเลยก็ว่าได้ เพราะนอกจากการตระเวนจัดนิทรรศการของเธอทั้งที่ The Museum of Modern Art และ The Tate Modern แล้วเธอยังได้ถ่ายแฟชั่นเซตลงนิตยสารชั้นนำอย่าง American Vogue Italian Vogue Dazed & Confused Wonderland โดยมี คิม คาร์ดาเชียน เวสต์ เป็นนางแบบ และกำกับภาพยนตร์สั้นให้กับ Gucci และ Adidas จากบทสัมภาษณ์ในนิตยสาร Forbes เธอกล่าวว่า เขาจ้างที่ฉันเป็นฉัน ทุกแบรนด์ที่ฉันทำงานด้วยอนุญาตให้ทำในสิ่งที่ฉันอยากทำ มันทำให้ฉันมีอิสระทางความคิดอย่างเต็มที่ ความสามารถล้วนๆ ได้พาเธอขึ้นไปสู่รายชื่อ 30 Under 30 ของนิตยสารดังกล่าว เพราะเธอได้สร้างความเปลี่ยนแปลงให้กับสังคมและอุตสาหกรรมอย่างสร้างสรรค์ พิสูจน์อักษร: อ้างอิง:
ถ้าจะให้พูดถึงลายปรินต์ที่มาแรงที่สุดในขณะนี้คงหนีไม่พ้นลายพระจันทร์เสี้ยวของ Marine Serre ที่หลายคนคงคุ้นตาดี เพราะเป็นหนึ่งในชุดที่ เจนนี่ คิม แห่งเกิร์ลกรุ๊ป BLACKPINK ใส่ในโปสเตอร์โปรโมตซิงเกิลแห่งปี DDU-DU DDU-DUนอกจาก แอนนี่ เลโบวิตซ์ ที่เป็นเจ้าแม่ตากล้องหญิงแห่งโลกแฟชั่นแล้ว อีกหนึ่งช่างภาพที่กำลังมาแรงและกรุยทางสำคัญในฐานะช่างภาพหญิงคือ เพตรา คอลลินส์ วัย 26 ปี จากแคนาดา